Publication: Magyar Közlöny
Issue: MK-2000-90 (Year: 2000, Number: 90)
Era: 1990-2004
Section: a 24/2000. (VIII. 31.) BM rendelethez
Paragraph Index: 104

3. Nyomozási ismeretek alkalmazása során a rendőr: — ismerje a büntetőeljárási jog és a kriminalisztika, a kriminológia alapjait, a rendőri munka jogszerű és szakszerű végzéséhez elengedhetetlenül szükséges általános és speciális, elméleti és gyakorlati tudnivalókat, a rendőrség bűnmegelőzési és bűnüldözési tevékenységének, a közrendvédelmi és közlekedési állomány hatáskörébe tartozó feladatait; — sajátítsa el az egyes bűncselekmények jogszerű és szakszerű nyomozásának és vizsgálatának jogi, kriminalisztikai, rendőri-elméleti és gyakorlati ismereteit, a rendőri és más nyomozó szervekkel, valamint igazságügyi szervekkel történő együttműködés alapjait, szabályait, feladatait; — legyen képes a közrendvédelmi állomány (alapvetően járőr és körzeti megbízott) hatáskörébe tartozó egyszerűbb megítélésű bűncselekmények (vétségek) nyomozati és vizsgálati feladatainak jogszerű és szakszerű végrehajtására, a bűnmegelőzési tevékenységből reá háruló feladatok aktív végrehajtására. 2000/90. szám

Source: https://magyarkozlony.hu/hivatalos-lapok/76579ccff9a24c3b60b1650629937dd0017ba287/dokumentumok/b7512b38f07bd737fdf7ad7d069563b16a144410/letoltes